**Τουρισμός**



 **ΟΡΙΣΜΟΣ:     Τουρισμός**είναι η μετάβαση και η διαμονή  για περιορισμένο χρονικό διάστημα σ’ έναν ξένο τόπο, κοντινό ή μακρινό, στο εσωτερικό ή εξωτερικό μιας χώρας.

**Συνθήκες που βοήθησαν στην ανάπτυξη τουριστικού ρεύματος.**

-Η βελτίωση των μέσων μαζικής μεταφοράς ,κάνουν εφικτά και τα πιο μακρινά ταξίδια.

-Η άνοδος του βιοτικού επιπέδου του σύγχρονου δυτικού κόσμου, δίνει την οικονομική δυνατότητα  σε αρκετούς να αφιερώσουν ένα μέρος του εισοδήματός τους στα ταξίδια.

-Η κατάργηση των συνόρων, η  ειρήνευση των λαών και οι διακρατικές συμφωνίες για εμπορικές και πολιτιστικές ανταλλαγές.

-Η άνοδος του μορφωτικού επιπέδου των δυτικών κοινωνιών, η γλωσσομάθεια.

-Ο σύγχρονος αγχώδης ρυθμός ζωής που αυξάνει την τάση φυγής και την αναζήτησης ξεκούρασης και αναψυχής.

-Οι σύγχρονες ξενοδοχειακές εγκαταστάσεις ,το εξειδικευμένο προσωπικό.

**Θετικές συνέπειες ανάπτυξης τουρισμού**

-Η οικονομική άνθηση  με τη δημιουργία θέσεων εργασίας και την ανάπτυξη εμπορικής και επιχειρηματικής δραστηριότητας. Βελτίωση του βιοτικού επιπέδου της χώρας και της ποιότητας της ζωής των κατοίκων.

-Δημιουργούνται έργα υποδομής(δρόμοι, λιμάνια, αεροδρόμια…)

-Γνωριμία ανθρώπων με διαφορετικό πολιτισμό, συνήθειες τρόπο ζωής. Ανάπτυξη αισθημάτων σεβασμού, εκτίμησης και συναδέλφωσης.

-Προβάλλεται η χώρα και ο πολιτισμός της .Γίνεται γνωστή η ιστορία της και ο ρόλος που έπαιξε στη δημιουργία του παγκόσμιου πολιτισμού.

-Ανανέωση , εκτόνωση, ψυχική χαλάρωση, συναισθηματική αποφόρτιση.

**Αρνητικές συνέπειες ανάπτυξης τουρισμού**

-Με τις τεράστιες ξενοδοχειακές μονάδες ,διαταράσσεται η φυσική ισορροπία και καταστρέφεται το περιβάλλον.

-Οι άνθρωποι εγκαταλείπουν άλλες παραδοσιακές ασχολίες (γεωργία) και ασχολούνται αποκλειστικά με τον τουρισμό.

-Συχνά οι κάτοικοι μιμούνται τις συνήθειες και των τρόπο ζωής των ξένων και απομακρύνονται από την παράδοση.

**Μέτρα για την περιφρούρηση και την ανάπτυξη υγιούς τουρισμού**

-Αυξημένοι έλεγχοι του Υπουργείου στα τουριστικά σημεία, ιδιαίτερα τους μήνες αιχμής της τουριστικής κίνησης .

-Ανάπτυξη επαγγελματισμού γύρω από τον τουρισμό με εκπόνηση προγραμμάτων επιμόρφωσης των επαγγελματιών, σεμινάρια, επαγγελματική κατάρτιση, αύξηση των τουριστικών σχολών.

-Διαφημιστικές καμπάνιες και προώθηση της χώρας στο εξωτερικό με ιδιαίτερη προβολή του φυσικού πλούτου της χώρας.

-Προώθηση και προβολή νέων οικολογικών και εναλλακτικών μορφών τουρισμού που σέβονται τις φυσικούς πόρους και αναδεικνύουν την πολιτιστική ταυτότητα και φυσιογνωμία μας.

-Να επιδείξουμε όλοι ατομική ευθύνη, να επιδείξουμε επαγγελματική ευσυνειδησία σεβόμενοι τον επισκέπτη, προσφέροντας υψηλής ποιότητας υπηρεσίες.